REGOLI ADDIZZJONALI TAL-QORTI TAL-ĠUSTIZZJA

Werrej

IL-QORTI TAL-ĠUSTIZZJA,

wara li rat l-Artikolu 207 tar-Regoli tal-Proċedura (1),

wara li rat l-Artikolu 46(3) tal-Att dwar il-kondizzjonijiet tal-adeżjoni tar-Repubblika tal-Bulgarija u tar-Rumanija u l-aġġustamenti lit-Trattati li fuqhom hija stabbilita l-Unjoni Ewropea (2),

wara li rat l-Artikolu 45 tal-Att dwar il-kondizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika (3),

billi tikkunsidra li:

TADOTTA DAWN IR-REGOLI ADDIZZJONALI:

KAPITOLU I

Fuq l-ittri rogatorji

Artikolu 1

1. L-ittra rogatorja tinħareġ permezz ta’ digriet; dan għandu jinkludi l-kunjom, l-isem, l-okkupazzjoni u l-indirizz tax-xhieda jew tal-periti, jindika l-fatti li dwarhom ix-xhieda jew il-periti ser jinstemgħu, jindika l-partijiet, l-aġenti, avukati jew konsulenti tagħhom, kif ukoll l-indirizz tagħhom għan-notifika u jesponi s-suġġett tal-kawża fil-qosor.

2. Dan id-digriet għandu jiġi nnotifikat lill-partijiet mir-Reġistratur.

Artikolu 2

1. Ir-Reġistratur għandu jibgħat id-digriet lill-awtorità kompetenti, imsemmija fl-Anness I, tal-Istat Membru li fit-territorju tiegħu jkun ser isir l-eżami tax-xhieda jew tal-periti. Jekk ikun il-każ, id-digriet għandu jkollu miegħu traduzzjoni fil-lingwa jew lingwi uffiċjali tal-Istat Membru li lilu jkun indirizzat.

2. L-awtorità inkarigata skont l-ewwel paragrafu għandha tibgħat id-digriet lill-awtorità ġudizzjarja li tkun kompetenti skont il-liġi nazzjonali tagħha.

3. L-awtorità ġudizzjarja kompetenti għandha teżegwixxi l-ittra rogatorja skont id-dispożizzjonijiet tal-liġi nazzjonali tagħha. Wara l-eżekuzzjoni, l-awtorità ġudizzjarja kompetenti għandha tibgħat id-digriet dwar l-ittra rogatorja, l-atti dwar l-eżekuzzjoni tagħha u lista tal-ispejjeż lill-awtorità inkarigata skont l-ewwel paragrafu. Dawn id-dokumenti għandhom jintbagħtu lir-Reġistratur tal-Qorti tal-Ġustizzja.

4. It-traduzzjoni tal-atti fil-lingwa tal-kawża għandha tiġi assigurata mir-Reġistratur.

Artikolu 3

Il-Qorti tal-Ġustizzja għandha tħallas l-ispejjeż tal-ittri rogatorji, iżda, jekk ikun il-każ, tista’ tordna li jitħallsu mill-partijiet.

KAPITOLU II

Fuq l-għajnuna legali

Artikolu 4

1. Fid-digriet li bih tiddeċiedi li parti għandha tiġi ammessa għall-benefiċċju tal-għajnuna legali, il-Qorti tal-Ġustizzja għandha tordna li jiġi maħtur avukat sabiex jassisti lill-parti kkonċernata.

2. Jekk din il-parti ma tipproponix avukat hija stess jew jekk il-Qorti tal-Ġustizzja jidhrilha li ma għandhiex taċċetta l-għażla tagħha, ir-Reġistratur għandu jibgħat kopja awtentikata tad-digriet u kopja tat-talba għall-benefiċċju tal-għajnuna legali lill-awtorità kompetenti tal-Istat ikkonċernat imsemmija fl-Anness II.

3. Fid-dawl tal-proposti mibgħuta minn din l-awtorità, il-Qorti tal-Ġustizzja għandha tipproċedi ex officio biex taħtar l-avukat inkarigat biex jassisti lill-parti kkonċernata.

Artikolu 5

Il-Qorti tal-Ġustizzja għandha tiddeċiedi fuq l-ispejjeż u l-onorarji tal-avukat; meta ssir talba f’dan is-sens, jista’ jsir ħlas bil-quddiem fuq dawn l-ispejjeż u l-onorarji.

KAPITOLU III

Fuq id-denunzja tal-ksur ta’ ġurament tax-xhieda u tal-periti

Artikolu 6

Il-Qorti tal-Ġustizzja, wara li tisma’ lill-Avukat Ġenerali, tista’ tiddeċiedi li tiddenunzja kull xhieda falza jew kull dikjarazzjoni falza ta’ perit mogħtija taħt ġurament quddiemha, lill-awtorità kompetenti, imsemmija fl-Anness III, tal-Istat Membru li l-qrati tiegħu huma kompetenti biex jipproċedu kriminalment fuqha.

Artikolu 7

Id-deċiżjoni tal-Qorti tal-Ġustizzja għandha tintbagħat mir-Reġistratur. Hija għandha tesponi l-fatti u ċ-ċirkustanzi li fuqhom hija bbażata d-denunzja.

Dispożizzjonijiet finali

Artikolu 8

Dawn ir-Regoli Addizzjonali jissostitwixxu r-Regoli Addizzjonali tal-4 ta’ Diċembru 1974 (ĠU L 350, 28.12.1974, p. 29), kif emendati, fl-aħħar lok, fil-21 ta’ Frar 2006 (ĠU L 330M, 28.11.2006, p. 256).

Artikolu 9

1. Dawn ir-Regoli, li huma awtentiċi fil-lingwi msemmija fl-Artikolu 36 tar-Regoli tal- Proċedura, għandhom jiġu ppubblikati f’Il-Ġurnal Uffiċjali tal-Unjoni Ewropea.

2. Huma għandhom jidħlu fis-seħħ fid-data tal-pubblikazzjoni tagħhom.

(1) ĠU L 265, 29.9.2012, p. 1, kif emendati fit-18 ta’ Ġunju 2013 (ĠU L 173, 26.6.2013, p. 65).

(2) ĠU L 157, 21.6.2005, p. 203.

(3) ĠU L 112, 24.4.2012, p. 21.

Secretary of State for the Home Department

Minister for Justice and Equality

The Law Society of Northern Ireland, Belfast (for applicants residing in Northern Ireland)

The Law Society of Scotland, Edinburgh (for applicants residing in Scotland)

The Law Society, London (for applicants residing in England or Wales)

Minister for Justice and Equality

ANNESS III

Lista msemmija fl-Artikolu 6

Il-Belġju

Service public fédéral Justice – Federale Overheidsdienst Justitie

Il-Bulgarija

Върховна касационна прокуратура на Република България

Ir-Repubblika Ċeka

Nejvyšší státní zastupitelství

Id-Danimarka

Justitsministeriet

Il-Ġermanja

Bundesministerium der Justiz

L-Estonja

Riigiprokuratuur

L-Irlanda

The Office of the Attorney General

Il-Greċja

Υπουργείο Δικαιοσύνης, Διαφάνειας και Ανθρωπίνων Δικαιωμάτων

Spanja

Consejo General del Poder Judicial

Franza

Ministère de la justice

Il-Kroazja

Zamjenik Glavnog državnog odvjetnika

L-Italja

Ministero della Giustizia

Ċipru

Γενικός Εισαγγελέας της Δημοκρατίας

Il-Latvja

Latvijas Republikas Ģenerālprokuratūra

Il-Litwanja

Lietuvos Respublikos generalinė prokuratūra

Il-Lussemburgu

Parquet général

L-Ungerija

Közigazgatási és Igazságügyi Minisztérium

Malta

Avukat Ġenerali

Il-Pajjiżi l-Baxxi

Minister van Veiligheid en Justitie

L-Awstrija

Bundesministerium für Justiz

Il-Polonja

Ministerstwo Sprawiedliwości

Il-Portugall

Ministro da Justiça

Ir-Rumanija

Parchetul de pe lângă Înalta Curte de Casație și Justiție

Is-Slovenja

Ministrstvo za pravosodje

Is-Slovakkja

Minister spravodlivosti

Il-Finlandja

Keskusrikospoliisi

L-Isvezja

Åklagarmyndigheten

Ir-Renju Unit

Her Majesty’s Attorney General (for witnesses or experts residing in England or Wales)

Her Majesty’s Advocate General (for witnesses or experts residing in Scotland)

Her Majesty’s Attorney General (for witnesses or experts residing in Northern Ireland)